**ქვეპროგრამა ,,ლუკა ასათიანის სახელობის სტიპენდია წარმატებული სტუდენტებისათვის“**

**2020-2021 სასწავლო წლის საგაზაფხულო სემესტრის შედეგები**

2020-2021 სასწავლო წლის საგაზაფხულო სემესტრის აკადემიური შედეგების მიხედვით გამოვლინდნენ ლუკა ასათიანის სახელობის სტიპენდიანტები.

ქ. ბათუმის მუნიციპალიტეტის 2021 წლის ბიუჯეტით დამტკიცებული ქვეპროგრამის „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში, განაცხადების მიღება მიმდინარეობდა მიმდინარე წლის 5 ოქტომბრიდან 30 ოქტომბრამდე პერიოდში.

აღნიშნულ პერიოდში, ქვეპროგრამის ფარგლებში სულ განსახილველად შემოვიდა 81 (ოთხმოცდაერთი) განაცხადი, რომელთაგან ქვეპროგრამით დადგენილ მოთხოვნებს აკმაყოფილებდა 76 (სამოცდათექვსმეტი) განაცხადი, 5 (ხუთი) განაცხადი არ აკმაყოფილებდა ქვეპროგრამით დადგენილ მოთხოვნებს.

პრიორიტეტული მიმართულებებით განაცხადი შემოიტანა 37-მა სტუდენტმა (არქიტექტურისა და მშენებლობის მიმართულებით -25; ინჟინერიისა და საინჟინრო საქმის მიმართულებით - 5; მასწავლებლის განათლების მეცნიერებების მიმართულებით - 4, ისტორიისა და არქეოლოგიის მიმართულებით - 2; კულტურის/ხელოვნების მენეჯმენტის მიმართულებით - 1). ვინაიდან აღნიშნული განაცხადები სრულად აკმაყოფილებენ ქვეპროგრამით „ლუკა ასათიანის სახელობის სტიპენდია წარმატებული სტუდენტებისათვის“ დადგენილ მოთხოვნებს, თითოეულ მათგანზე გაიცემა სტიპენდია.

რაც შეხება დარჩენილ 13 ადგილს, შეივსო იმ სტუდენტებით, რომელთაც 2020-2021 სასწავლო წლის საგაზაფხულო სემესტრის მიხედვით გააჩნდათ საუკეთესო აკადემიური შედეგები, კერძოდ 98.25 ქულა და მეტი.